
	1. Ընդհանուր դրույթներ

	1.1. Պաշտոնի անվանումը, ծածկագիրը
այաստանի Հանրապետության Լոռու մարզի Տաշիրի  համայնքապետարանի աշխատակազմի սոցիալական աջակցության և առողջապահության, կրթության, մշակույթի սպորտի և երիտասարդության հարցերի բաժնի   առաջին կարգի  մասնագետ , երիտասարդական աշխատող,  ծածկագիր՝  3.2-5
1.2. Ենթակա և հաշվետու է
Հայաստանի Հանրապետության Լոռու մարզի Տաշիրի  համայնքապետարանի աշխատակազմի սոցիալական աջակցության և առողջապահության, կրթության, մշակույթի սպորտի և երիտասարդության հարցերի բաժնի պետին
1.3. Փոխարինող պաշտոնի կամ պաշտոնների անվանումները
Բաժնի առաջին  կարգի  մասնագետի բացակայության դեպքում նրան փոխարինում է աշխատակազմի առաջատար կամ առաջին  կարգի  մասնագետներց մեկը`  քարտուղարի հայեցողությամբ: 
Օրենքով նախատեսված դեպքերում աշխատակազմի սոցիալական աջակցության և առողջապահության, կրթության, մշակույթի սպորտի և երիտասարդության հարցերի բաժնի   առաջին կարգի  մասնագետ, երիտասարդական աշխատողին  փոխարինում է համայնքային ծառայության կադրերի ռեզերվում գտնվող` սույն պաշտոնի անձնագրի պահանջները բավարարող անձը, իսկ դրա անհնարինության դեպքում այլ անձը` Հայաստանի Հանրապետության օրենսդրությամբ սահմանված կարգով և ժամկետներում:
Բաժնի  առաջին   կարգի  մասնագետը աշխատակազմի առաջատար կամ առաջին կարգի  մասնագետների բացակայության դեպքում փոխարինում է նրանց` քարտուղարի հայեցողությամբ:
1.4. Աշխատավայրը
Հայաստանի Հանրապետության Լոռու մարզ, Տաշիր համայնք, ք. Տաշիր, Վ. Սարգսյան 94

	1) 2. Պաշտոնի բնութագիրը
2.1. Աշխատանքի բնույթը, իրավունքները, պարտականությունները

Սոցիալական աջակցության և առողջապահության, կրթության, մշակույթի սպորտի և երիտասարդության հարցերի բաժնի   առաջին կարգի  մասնագետը, երիտասարդական աշխատողը ՝ 
1) կատարում է բաժնի պետի հանձնարարությունները`  ժամանակին և պատշաճ 
որակով,
2) ապահովում է բաժնի փաստաթղթային շրջանառությունը ,
3) մուտքագրում է համայնքում գործող նոր կազմակեպությունների ողջ տվյալները, կատարում համապատասխան փոփոխությունները և լրացնում համապատասխան փաստաթղթերը,
4)  հետևում է բաժնի պետի հանձնարարականների համապատասխան ժամկետներում կատարման ընթացքին, որոնց արդյունքների մասին զեկուցում է բաժնի պետին,
5) իր լիազորությունների սահմաններում, անհրաժեշտության դեպքում, նախապատրաստում և բաժնի պետին է ներկայացնում իր աշխատանքային ծրագրերը,
6) իրականացնում է քաղաքացիների հերթագրում`  բաժնի պետի մոտ ընդունելության համար,
7) բաժնի պետի հանձնարարությամբ իրականացնում է բաժնի առջև դրված գործառույթներից և խնդիրներից բխող իրավական ակտերի, առաջարկությունների, եզրակացությունների և այլ փաստաթղթերի պահպանության և արխիվացման աշխատանքները,
8) բաժնի պետին կիսամյակը մեկ ներկայացնում է հաշվետվություն իր կատարած աշխատանքների մասին,
9) իրականացնում է համայնքային երիտասարդական աշխատանք՝ կիրառելով երիտասարդական աշխատանքի տարբեր ձևաչափեր և մեթոդներ, այդ թվում՝ երիտասարդական խորհուրդների, համայնքային խորհրդակցական մարմինների, հանրային քննարկումների, աշխատանքային խմբերի, երիտասարդական կենտրոնների, բաց երիտասարդական աշխատանքի և այլ մասնակցային հարթակների միջոցով, 
10) աշխատում է համայնքում բնակվող երիտասարդների հետ՝ անկախ նրանց սոցիալական, կրթական, տնտեսական կամ մշակութային առանձնահատկություններից՝ նպաստելով նրանց ներառմանը և ակտիվ մասնակցությանը, 
11) բացահայտում է երիտասարդների կարիքները, հետաքրքրությունները, ներուժը և խնդիրները, իրականացնում է դրանց վերաբերյալ տվյալների հավաքագրում, վերլուծություն և պարբերական գնահատում, 
12) նպաստում է երիտասարդների մասնակցությանը համայնքի զարգացման առաջնահերթությունների բացահայտմանը, համայնքային խնդիրների քննարկմանը, լուծումների համատեղ մշակմանը և տեղական նախաձեռնությունների իրականացմանը, 
13) խրախուսում է երիտասարդների ինքնակազմակերպումը, նախաձեռնողականությունը և երիտասարդական նախաձեռնությունների իրականացումը, 
14) նպաստում է համայնքում երիտասարդների միջև համագործակցության, փոխաջակցության և ակտիվ համայնքային կյանքի ձևավորմանը, 
15) խրախուսում և աջակցում է երիտասարդների կամավորական գործունեությանը և համայնքային ներգրավվածությանը, 
16) մասնակցում է համայնքի երիտասարդական քաղաքականության, ռազմավարությունների, ծրագրերի և երիտասարդներին առնչվող այլ փաստաթղթերի մշակմանը, իրականացմանը, մշտադիտարկմանը և գնահատմանը, 
17) կազմակերպում և իրականացնում է համայնքային երիտասարդական ծրագրեր, միջոցառումներ և նախաձեռնություններ, 
18) համագործակցում է համայնքում գործող երիտասարդական կենտրոնների, երիտասարդական տարածքների և այլ երիտասարդական ծառայությունների հետ կամ, համապատասխան դեպքում, իրականացնում է դրանց ծրագրային համակարգումը, 
19) համագործակցում է երիտասարդական կազմակերպությունների, քաղաքացիական նախաձեռնությունների, կրթական հաստատությունների, պետական և մասնավոր հատվածի, ինչպես նաև այլ գործընկեր կառույցների հետ, 
20) կազմակերպում է երիտասարդների մասնակցությամբ հանրային քննարկումներ, խորհրդակցություններ, աշխատաժողովներ և այլ մասնակցային միջոցառումներ, 
21) ապահովում է երիտասարդներին վերաբերող հնարավորությունների, ծրագրերի, ծառայությունների և նախաձեռնությունների վերաբերյալ տեղեկատվության հասանելիությունն ու տարածումը, 
22) աջակցում է երիտասարդների մասնակցությանը ազգային և միջազգային երիտասարդական ծրագրերին, փոխանակումներին և համագործակցության հնարավորություններին, 
23) համագործակցում է պետական լիազորված մարմնի և ոլորտային այլ կառույցների հետ՝ պետական երիտասարդական քաղաքականության արդյունավետ իրականացման նպատակով, 
24) իրականացնում է համայնքային երիտասարդական աշխատանքի վերաբերյալ հաշվետվությունների, վերլուծությունների և առաջարկությունների պատրաստում, 
25) անհրաժեշտության դեպքում իրականացնում է նպատակային աշխատանք ծառայություններից դուրս մնացած, խոցելի կամ դժվար հասանելի երիտասարդների հետ՝ նպաստելով նրանց ներառմանը, 
26) իրականացնում է սույն պաշտոնի անձնագրով սահմանված այլ լիազորություններ:
27) իր գործունեությունն իրականացնել Հայաստանի Հանրապետության օրենսդրությանը համապատասխան, 
28) առաջնորդվել երիտասարդական աշխատանքի մեթոդաբանությամբ, սկզբունքներով, մասնագիտական չափանիշներով և էթիկայի կանոններով, 
29) ապահովել երիտասարդների իրավունքների, արժանապատվության և հավասար հնարավորությունների պաշտպանությունը, 
30) պահպանել անձնական տվյալների պաշտպանության և ծառայողական գաղտնիքի պահպանման պահանջները, 
31) ապահովել իրականացվող ծրագրերի և միջոցառումների պատշաճ փաստաթղթավորումն ու հաշվետվողականությունը, 
32) շարունակաբար զարգացնել իր մասնագիտական կարողությունները և մասնակցել վերապատրաստումների ու մասնագիտական զարգացման ծրագրերին, 
33) պատասխանատվություն կրել իր լիազորությունների շրջանակում իրականացված գործողությունների և ընդունված որոշումների համար

Առաջին կարգի  մասնագետն ունի  օրենքով,  իրավական այլ ակտերով նախատեսված այլ իրավունքներ և կրում է այդ ակտերով նախատեսված այլ պարտականություններ:



	3. Կազմակերպական շրջանակը
3.1. Աշխատանքի կազմակերպման և ղեկավարման պատասխանատվությունը
 1) չունի աշխատանքների կազմակերպման, ծրագրման, համակարգման, ղեկավարման և վերահսկման լիազորություններ,
2) ենթակա և հաշվետու է իր անմիջական ղեկավարին,
3)  չունի իրեն ենթակա աշխատողներ,
 4)  պատասխանատվություն է կրում իրավական ակտերի պահանջները և իրեն վերապահված լիազորությունները չկատարելու կամ ոչ պատշաճ կատարելու, կամ վերազանցելու համար.

3.2. Որոշումներ կայացնելու լիազորությունները                                                  
 1) իր պաշտոնի անձնագրով նախատեսված դեպքում մասնակցում է հիմնախնդիրների լուծմանը, որոշումների ընդունմանը և հանձնարարականների կատարմանը

3.3. Շփումները և ներկայացուցչությունը
1)  Աշխատակազմի  ներսում շփվում է իր լիազորությունների շրջանակներում,
2) աշխատակազմի այլ ստորաբաժանումների  աշխատողների և պաշտոնատար անձանց հետ շփվում և հանդես է գալիս որպես ներկայացուցիչ՝ իր լիազորությունների շրջանակներում,
3) տվյալ աշխատակազմից դուրս շփվում է իր անմիջական ղեկավարի հանձնարարությամբ,
4) տվյալ աշխատակազմից դուրս որպես ներկայացուցիչ հանդես գալու լիազորություններ չունի.
3.4. Խնդիրների բարդությունը և դրանց լուծումը
1) Բաժնի պետի  հանձնարարությամբ մասնակցում է խնդիրների լուծմանը և գնահատմանը,
2)  բարդ խնդիրների բացահայտմանը, դրանց ստեղծագործական և այլընտրանքային լուծումներին մասնակցելու լիազորություններ չունի.


	4. Պաշտոնին ներկայացվող պահանջները
4.1. Կրթություն, որակավորման աստիճանը
1) ունի առնվազն միջնակարգ կրթություն,

4.2. Մասնագիտական գիտելիքները և հմտությունները
1) ունի Հայաստանի Հանրապետության Սահմանադրության «Համայնքային ծառայության մասին»,«Տեղական ինքնակառավարման մասին », «Երիտասարդության քաղաքականության մասին » Հայաստանի Հանրապետության  օրենքների, աշխատակազմի կանոնադրության և իր լիազորությունների հետ կապված  իրավական ակտերի անհրաժեշտ իմացություն, ինչպես նաև տրամաբանելու, տարբեր իրավիճակներում կողմնորոշվելու ունակություն, 
2) տիրապետում է անհրաժեշտ տեղեկատվությանը,
3) ունի համակարգչով և ժամանակակից այլ  տեխնիկական միջոցներով աշխատելու ունակություն:

4.3. Աշխատանքային ստաժը, աշխատանքի բնագավառում փորձը
 1) առանց աշխատանքային ստաժի և փորձի:

	5. Համայնքային    ծառայության   դասային աստիճանը
Հայաստանի Հանրապետության համայնքային ծառայության 2-րդ դասի կրտսեր ծառայողի դասային աստիճան




ՀԱՄԱՅՆՔԻ ՂԵԿԱՎԱՐ՝                                      Է.ԱՐՇԱԿՅԱՆ
